H.GENVOIS, 357 n temseɛraq n tmurt n Leqbayel yal timseɛreqt d-yejmeɛ s teqbaylit yessuqel-itt-id ddaw s tefransist. Isesmel-itent ɣef sebɛa n yiḥricen i lmend n taɣulin yemgaraden; amdan, tanezduɣt, lxedma, agama, iɣersiwen, izegza, timsal yeqqnen ɣer tudert n umdan. Nekkni nɛawed-asent asesmel s usemel agemmayan n yiferdisen d-yettarran ɣef yal timseɛraqt imi d netta iɣef tebna yal timseɛreqt. Imedyaten d-yettwafken deg tezrawt agi; ttwakksen-d seg wammud ara d-naf deg tmerna, yal timseɛraqt s wuṭtun-is deg wammud. Ma d tisenfal n kra n temseɛraq ad tent-nakez s uzamul d-yettilin ddaw n kra n tqennaz, ur ddint ara deg leḥsab.